joelniklaus/EU_Wikipedias huggingface dataset:
Νόμος του Ραούλ

Εκτός από τις ιδιότητες των διαλυμάτων, που εξαρτώνται από την φύση των συστατικών του διαλύματος, όπως είναι ο δείκτης διαθλάσεως, η πυκνότητα, το ιξώδες κ.λ.π., υπάρχουν και ιδιότητες που είναι συνάρτηση του αριθμού των διακριτών ομάδων (μορίων, ιόντων κ.λ.π.) του διαλυμένου σώματος σε ορισμένο όγκο διαλύτη. Οι ιδιότητες αυτές λέγονται προσθετικές. Προσθετική ιδιότητα, εκτός από την ώσμωση, που έχει μεγάλη σημασία για την φυσιολογία, είναι και η ταπείνωση της τάσεως των ατμών διαλύτη, όταν ουσία με αμελητέα τάση ατμών διαλυθεί στο διαλύτη αυτό. Αυτό συμβαίνει επειδή μόρια της διαλυμένης ουσίας έχουν αντικαταστήσει μόρια του διαλύτη στην επιφάνεια του υγρού, με αποτέλεσμα την αριθμητική μείωση εκείνων που μπορούν να εξατμισθούν. 

Αποδεικνύεται πειραματικά ότι η τάση ατμών διαλύματος προς την τάση ατμών του καθαρού διαλύτη ισούται με το γραμμομοριακό κλάσμα του διαλύτη στο διάλυμα και με εφαρμογή μιας ιδιότητας των αναλογιών έχουμε: 
Po-P/Po=n/(N+n) (1)

σχέση που εκφράζει ότι η μείωση της τάσεων των ατμών διαλύτη, με τη διάλυση μιας μη πτητικής ουσίας, προς την τάση των ατμών του καθαρού διαλύτη ισούται προς το γραμμομοριακό κλάσμα του διαλυμένου σώματος στο διάλυμα. Η σχέση, που συνδέει την τάση ατμών διαλύτη και διαλύματος με τα γραμμομόρια διαλύτη και διαλυμένων σωμάτων αποτελεί το Νόμο του Raoult. Αποτέλεσμα της ταπεινώσεως της τάσεως των ατμών διαλύτη, με τη διάλυση ενός μη πτητικού σώματος, είναι η ανύψωση του σημείου ζέσεως του διαλύματος σε σχέση με εκείνου του καθαρού διαλύτη και η ταπείνωση του σημείου πήξεως του διαλύματος, σε σχέση πάντοτε με εκείνο του καθαρού διαλύτη. 

Στη σχέση (1) η διαφορά Po-P, είναι η μείωση της τάσεως των ατμών του διαλύτη και γράφεται με ΔP, οπότε η σχέση (1) παίρνει την μορφή: 
ΔP/Po= n/(N+n)=X2 (2) 

,όπου Χ2 το γραμμομοριακό κλάσμα του διαλυμένου σώματος. Γενικώς αν Χ1 το γραμμομοριακό κλάσμα του διαλύτη τότε: 
  

και Χ2 τα moles μιας διαλυμένης ουσίας. Ο λόγος ΔP/Po στην σχέση (2), δείχνει τη σχετική μείωση της τάσεως των ατμών του διαλύτη. Ο λόγος αυτός ισούται με το γραμμομοριακό κλάσμα του διαλυμένου σώματος και άρα δεν εξαρτάται από την φύση του, αλλά από τον αριθμό των moles του. 

Στα πολύ αραιά διαλύματα μπορούμε να χρησιμοποιήσουμε τη σχέση (2) για τον προσδιορισμό του μοριακού βάρους στερεής ή υγρής ουσίας, που όμως πρέπει να μην είναι πτητική και να μη διίσταται ούτε να πολυμερίζεται κατά τη διάλυσή της. Για τα αραιά διαλύματα μπορούμε να γράψουμε: 
n/(N+n)=n/N

, οπότε η (2) γίνεται:
ΔP/Po=n/N (3)

Με αντικατάσταση των n και N από τα πηλίκα των μαζών προ τα μοριακά τους βάρη, έχω από την (3):
ΔP/Po= (m2*MB1)/(MB2*m1) (4)

όπου m1 και m2 οι μάζες του διαλύτη και του διαλυμένου σώματος αντίστοιχα, και ΜΒ1, ΜΒ2 τα μοριακά βάρη διαλύτη και διαλυμένου σώματος πάλι αντίστοιχα. Λύνοντας της (4) ως προς ΜΒ2 έχω: 
ΜΒ2=(m2*MB1*Po)/(m1*ΔP)

Παραπομπές 
 Χημεία για τεχνολόγους, Φώτης Ζ. Νομπέλης, Μακεδονικές Εκδόσεις 2003

Φυσικοχημεία
Θερμοδυναμική
Διαλύματα
Κωνσταντίνος Μπέλλας

Ο Κωνσταντίνος Μπέλλας (1913  - 23 Αυγούστου 1974), του Γεωργίου, ήταν Έλληνας γεωπόνος και πολιτικός.

Βιογραφικά στοιχεία 
Γεννήθηκε το 1913 και σπούδασε γεωπόνος. Ανέπτυξε κοινωνική δράση και ήταν πρόεδρος της Λέσχης Θεσσαλονίκης. Για πρώτη φορά εξελέγη βουλευτής Θεσσαλονίκης το 1946 με τον Συνδυασμό Εθνικής Πολιτικής Ενώσεως (Σοσιαλιστικό Δημοκρατικό Κόμμα) λαμβάνοντας 2.016 ψήφους.

Στις εκλογές του 1950 εξελέγη βουλευτής ξανά, με το Δημοκρατικό Σοσιαλιστικό Κόμμα και το 1951 με την ΕΠΕΚ. 

Πέθανε από καρκίνο στη Θεσσαλονίκη και κηδεύτηκε την επομένη από το ναό της Αγίας Σοφίας. Με τη σύζυγό του Άρτεμη είχαν μία κόρη και έναν γιο, ο οποίος σκοτώθηκε στη Γιουγκοσλαβία σε τροχαίο δυστύχημα λίγο πριν πεθάνει ο πρώην βουλευτής.

Παραπομπές 

Βουλευτές Θεσσαλονίκης
Βουλευτές εκλεγμένοι με την ΕΠΕΚ
Βουλευτές εκλεγμένοι με το Δημοκρατικό Σοσιαλιστικό Κόμμα
Τιμόθεος Α΄ Ιεροσολύμων

Ο Πατριάρχης Τιμόθεος Α'  (1878-1955) ήταν ο εκατοστός τριακοστός έβδομος επίσκοπος της πόλης των Ιεροσολύμων από την εποχή που ως τέτοιος αναδείχθηκε ο Απόστολος Ιάκωβος και ο ενενηκοστός τέταρτος Πατριάρχης Ιεροσολύμων από την εποχή ανακηρύξεως της Επισκοπής σε Πατριαρχείο από την Δ' Οικουμενική Σύνοδο.

Βίος
Ο κατά κόσμον Πυθαγόρας Θέμελης γεννήθηκε στη Χώρα της Σάμου στις 22 Σεπτεμβρίου 1878. Ο πατέρας του, Νικόλαος, ήταν ιερέας. Αφού ολοκλήρωσε τις γυμνασιακές σπουδές του τον Σεπτέμβριο του 1898 μετέβη στα Ιεροσόλυμα όπου εισήχθη στη Θεολογική Σχολή του Σταυρού, υπό την προστασία του επίσης Σάμιου Δαμιανού Α΄. Αποφοίτησε αριστούχος από την σχολή το 1905.

Τον Μάρτιο του 1906 εκάρη μοναχός και έλαβε το όνομα Τιμόθεος. Στη συνέχεια τον Απρίλιο της ίδιας χρονιάς χειροτονήθηκε διάκονος και αναχώρησε για την Αγγλία για σπουδές αγγλικής γλώσσας και αρχαιολογίας στο Πανεπιστήμιο της Οξφόρδης. Τον Ιούλιο του 1907 επέστρεψε και τον Σεπτέμβριο διορίστηκε Γραμματέας, διαχειριστής και βοηθός της Διευθύνσεως του περιοδικού Νέα Σιών. Τον Νοέμβριο διορίστηκε βιβλιοφύλακας και Διδάσκαλος του Κεντρικού Παρθεναγωγείου και Ιεροκήρυκας του ναού του. Τον Απρίλιο του 1910 διορίστηκε Γραμματέας της Ιεράς Πατριαρχικής Συνόδου. Τον Σεπτέμβριο του 1912 διορίστηκε έφορος των Σχολών της Ιερουσαλήμ και τον Ιανουάριο του 1914 χειροτονήθηκε πρεσβύτερος. Τον Απρίλιο του 1917 διορίστηκε Αρχιγραμματέας του Ιερού Κοινού του Παναγίου Τάφου. Ως αρχιγραμματέας ίδρυσε Επιμελετήριο της γυναικείας εργασίας με σκοπό τη βοήθεια εύρεσης εργασίας σε άπορες γυναίκες.

Στις 18 Νοεμβρίου απομακρύνθηκε και μεταφέρθηκε με στρατιωτική συνοδεία στην Δαμασκό μετά από διαταγή του Τζεμά Πασά θεωρούμενος ως αγγλόφιλος. Μετά την κατάληψη όμως της Ιερουσαλήμ από τον στρατηγό Άλλενμπυ επανήλθε τον Δεκέμβριο του 1918 ως μέλος της Πατριαρχικής Συνόδου (αρχιμανδρίτης). Επειδή οι Φραγκισκανοί προέβαλαν αξιώσεις, ο Τιμόθεος συνέταξε τον Μάιο του 1919 υπόμνημα αναιρετικό των θέσεών τους με τίτλο Οι Έλληνες εν τοις Αγίοις Τόποις και επανήλθε με δεύτερο Έλληνες και Φραγκισκανοί εν τοις Αγίοις Τόποις. Διενήργησε εράνους με σκοπό την αγορά νέων βιβλίων για τον εμπλουτισμό της κεντρικής βιβλιοθήκης του Πατριαρχείου.

Στις 23 Αυγούστου 1921 εξελέγη Αρχιεπίσκοπος Ιορδάνου. Την περίοδο αυτή συγκρότησε αρχαιολογική υπηρεσία του Πατριαρχείου Ιεροσολύμων. Στις 9 Ιουλίου 1935 εξελέγη Πατριάρχης Ιεροσολύμων.

Πέθανε στις 31 Δεκεμβρίου 1955.

Συγγραφικό έργο
Η εις υπερορίαν απαγωγή του Πατριαρχείου Ιεροσολύμων και αι επακολουθήσασαι κρίσεις, 1917-1921, εν Ιερουσαλήμ, 1921
Η Ιερουσαλήμ και τα μνημεία αυτής, εν Ιερουσαλήμ 1932
Σκέψεις επί της ζωής του ανθρώπου ενταύθα και πέραν του τάφου, χ.χ.

Παραπομπές

Πηγές

Πατριάρχες Ιεροσολύμων
Περιοχή Μπαγκαμόυο

Η Περιοχή Μπαγκαμόγιο (Αγγλικά: Bagamoyo District, Σουαχίλι: Wilaya ya Bagamoyo), είναι μία από τις 6 περιοχές στην Περιφέρεια Πουάνι (Pwani Region) της Τανζανίας και έχει πρωτεύουσα την πόλη Μπαγκαμόγιο (Bagamoyo).

Στο Μπαγκαμόγιο (Bagamoyo), το πρώτο Ξενοδοχείο με την ονομασία «Grand Hotel», ήταν ελληνικής ιδιοκτησίας.

Στα Βόρεια συνορεύει με την Περιφέρεια Τάνγκα (Tanga Region), Δυτικά από την Περιφέρεια Μορογκόρο (Morogoro Region), Ανατολικά με τον Ινδικό Ωκεανό και στα Νότια από την Περιοχή Κιμπάχα (Kibaha District).

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Μπαγκαμόγιο (Bagamoyo District) ήταν 311.740 άτομα.

Διοικητικές υποδιαιρέσεις
Η Περιοχή Μπαγκαμόγιο (Bagamoyo District) καλύπτει συνολική επιφάνεια 8.462,63 τ.χλμ.. Η Επαρχία απαρτίζεται από 6 Τομείς και 16 Τμήματα.

Τμήματα
Τα 11 Τμήματα στην Επαρχία Μπαγκαμόγιο (Bagamoyo District) είναι (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

Αστικά Τμήματα

Μεικτά Τμήματα

Αγροτικά Τμήματα

Δείτε επίσης
 Διοικητικές υποδιαιρέσεις της Τανζανίας
 Περιφέρεια Πουάνι
 Μπαγκαμόγιο

Σημειώσεις 

Παραπομπές σημειώσεων

Παραπομπές

Πηγές
Bagamoyo District Homepage for the 2002 Tanzania National Census

Επαρχίες της Τανζανίας
Επαρχίες της Περιφέρειας Πουάνι
Ένωσις Νέων Αγίου Δομετίου (ποδόσφαιρο)

Η Ένωσις Νέων Αγίου Δομετίου ή η ΕΝΑΔ Αγίου Δομετίου (διαβάζεται «ενάδ») είναι κυπριακή ποδοσφαιρική ομάδα με έδρα τον Άγιο Δομέτιο της Λευκωσίας. Ιδρύθηκε το 1937. Αποτελεί μέρος του αθλητικού συλλόγου Ένωσις Νέων Αγίου Δομετίου, ο οποίος διαθέτει καλαθοσφαιρικό τμήμα ανδρών και καλαθοσφαιρικό τμήμα γυναικών. Η ΕΝΑΔ έχει συμμετοχές στη Β΄ κατηγορία, στη Γ΄ κατηγορία και στη Δ΄ κατηγορία της Κύπρου. Αρχές της δεκαετίας του '90 είχε αναστείλει τη λειτουργία της. Επαναλειτούργησε το 2013. Χρώματα της ομάδας ήταν το μπλε και το άσπρο.

Ίδρυση 
Η ΕΝΑΔ ιδρύθηκε στις 28 Φεβρουαρίου 1937. Τα μέλη των τριών σωματείων (Νέας Γενεάς, Ομονοίας, Απόλλωνος) του Αγίου Δομετίου συνήλθαν εκείνη τη μέρα σε σύσκεψη για την πρόοδο των σωματείων και για την από κοινού συνεργασία για πληρέστερη μορφωτική και ηθική ανάπτυξη των μελών και γενικά ολόκληρης της κοινότητας του Αγίου Δομετίου, αποφασίζοντας να ενωθούν σε ένα σωματείο με την επωνυμία «ΕΝΩΣΙΣ ΝΕΩΝ ΑΓΙΟΥ ΔΟΜΕΤΙΟΥ».

Ιστορία

Περίοδος 1965-1979 
Η ποδοσφαιρική ομάδα της ΕΝΑΔ αρχικά υπήρξε ιδρυτικό μέλος της ΑΠΟΕΣΠ και στη συνέχεια εντάχθηκε στις τάξεις της Κυπριακής Ομοσπονδίας Ποδοσφαίρου (ΚΟΠ) το 1965 ως ομάδα Β΄ κατηγορίας. Συμμετείχε στη Β΄ κατηγορία έως την περίοδο 1976-77 που τερμάτισε στην τελευταία θέση και υποβιβάστηκε στη Γ΄ κατηγορία.

1Η Β΄ κατηγορία ήταν χωρισμένη σε τρεις ομίλους. Η ΕΝΑΔ συμμετείχε στον όμιλο Λευκωσίας-Κερύνειας.
2Η Β΄ κατηγορία ήταν χωρισμένη σε δύο ομίλους. Η ΕΝΑΔ συμμετείχε στον όμιλο Λευκωσίας-Κερύνειας-Αμμοχώστου.
3 Την περίοδο 1974-75 διοργανώθηκε Ειδικό μικτό πρωτάθλημα Β΄ - Γ΄ κατηγορίας 1974-75 χωρισμένο σε δύο ομίλους και με προαιρετική συμμετοχή των ομάδων των δύο κατηγοριών. Η ΕΝΑΔ συμμετείχε στον Α΄ όμιλο.

Περίοδος 1980-1993 
Συμμετείχε στη Γ΄ κατηγορίας έως την περίοδο 1982-83 που τερμάτισε στην προτελευταία θέση και υποβιβάστηκε στα αγροτικά (τοπικά) πρωταθλήματα. Το καλοκαίρι του 1985 η Κυπριακή Ομοσπονδία Ποδοσφαίρου αποφάσισε τη δημιουργία της Δ΄ κατηγορίας. Η ΕΝΑΔ ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι επέστρεψε στις τάξεις της ΚΟΠ. Συμμετέχει στη Δ΄ κατηγορία μέχρι και την περίοδο 1989-90 που υποβιβάστηκε στα αγροτικά πρωταθλήματα. Το 1991 επανεντάχθηκε στη Δ΄ κατηγορία μέσω του πρωταθλήματος ένταξης. Την περίοδο 1992-93 υποβιβάστηκε ξανά στα αγροτικά πρωταθλήματα ποδοσφαίρου και στην συνέχεια το ποδοσφαιρικό τμήμα ανέστειλε την λειτουργία του. 

1Η Δ΄ κατηγορία ήταν χωρισμένη σε τρεις ομίλους. Η ΕΝΑΔ συμμετείχε στον όμιλο Λευκωσίας-Κερύνειας.
2Η Δ΄ κατηγορία ήταν χωρισμένη σε τρεις ομίλους. Η ΕΝΑΔ συμμετείχε στον όμιλο Λεμεσού-Πάφου.
3Η Δ΄ κατηγορία ήταν χωρισμένη σε τέσσερις ομίλους. Η ΕΝΑΔ συμμετείχε στον Α΄ όμιλο.

Επαναδραστηριοποίηση 
Το 2013 το ποδοσφαιρικό τμήμα επαναλειτούργησε και πλέον η ομάδα αγωνίζεται στις διοργανώσεις της ΑΠΟΕΣΠ.

Τίτλοι
Πρωτάθλημα πρωταθλητριών ΣΤΟΚ: 
 Πρωταθλήτρια (1): 1991

Παραπομπές

Βιβλιογραφία

Δείτε επίσης  
Ποδόσφαιρο στην Κύπρο

Εξωτερικοί σύνδεσμοι 

Ποδοσφαιρικές ομάδες Κύπρου (ανδρών)
Ιδρύσεις ποδοσφαιρικών ομάδων το 1937
Γέφυρα Παπαστάθη

Το γεφύρι του Παπαστάθη είναι τετράτοξο γεφύρι που βρίσκεται μεταξύ Δρίσκου και Ανατολικής και γεφυρώνει τον Άραχθο ποταμό.

Τεχνικά χαρακτηριστικά 

 Άνοιγμα Τόξου:  23,70 μ. - 12,00 μ. - 10,00 μ. - 4,20 μ.
 Ύψος Τόξου:  8,70 μ. - 4,80 μ. - 5,60 μ. - 2,40 μ.
 Μήκος Καταστρώματος:  85,00 μ.
 Πλάτος Καταστρώματος:  2,70 μ.

Ιστορία. 
Το γεφύρι έχτισε το 1746 ο Ηγούμενος της Μονής Βίλιζας Αγάπιος δαπανώντας 175 βενέτικα φλουριά. Για να τελειώσει όμως το έργο χρειάστηκαν άλλα τόσα τα οποία με πολύ κόπο μάζεψαν οι χωρικοί των γύρω χωριών. Ήταν πολύ μεγάλη η ανάγκη να γίνει το γεφύρι γιατί ο Άραχθος σε αυτό το σημείο έπνιγε κάθε χρόνο 3 με 4 ανθρώπους. Το 1942 οι Γερμανοί βομβάρδισαν την μεγάλη καμάρα του γεφυριού χωρίς όμως να καταφέρουν να το ρίξουν. Αυτό αποδυκνείει και το πόσο καλά είναι χτισμένο. Τέλος ο τοπικός μύθος λέει πως όταν ο Άραχθος αγριεύει και κάνει μεγάλες κατεβασιές το βράδυ μπορεί κάποιος να ακούσει τις φωνές ενός Αράπη και ενός κόκορα οι οποίοι χτίστηκαν στα θεμέλια του γεφυριού.

Παραπομπές

Εξωτερικοί σύνδεσμοι 
 «Το γεφύρι του Παπαστάθη». Αρχειοθέτηση 13 Φεβρ.2018. Ανάκτηση 13 Φεβρ.2018
Παπασταθη
Δήμος Ιωαννιτών
Παπασταθη
Γιόχαν Γκότφριντ Βάλτερ

Ο Γιόχαν Γκότφριντ Βάλτερ (Johann Gottfried Walther, Ερφούρτη, 18 Σεπτεμβρίου 1684 - Βαϊμάρη, 23 Μαρτίου 1748) ήταν Γερμανός οργανίστας, συνθέτης, θεωρητικός της μουσικής και λεξικογράφος, σημαντική μορφή της γερμανικής μπαρόκ μουσικής. Σημαντικότερο έργο του θεωρείται το Μουσικό Λεξικό (Musicalisches Lexikon), που τυπώθηκε στη Λειψία το 1732 και ήταν το πρώτο μουσικό λεξικό σε οποιαδήποτε γλώσσα που περιείχε τόσο μουσικούς όρους όσο και βιογραφίες συνθετών. Το συνθετικό του έργο περιλαμβάνει θρησκευτική μουσική και σπουδαία χορικά πρελούδια για το εκκλησιαστικό όργανο. Από το θεωρητικό του έργο ξεχωρίζει η πραγματεία Praecepta der musicalischen Composition (1708) που προοριζόταν μάλλον ως διδακτικό εγχειρίδιο για τον νεαρό πρίγκιπα Γιόχαν Ερνστ που ήταν μαθητής του.

Ήταν μακρινός συγγενής και στενός φίλος του Γιόχαν Σεμπάστιαν Μπαχ, μαθητής του Γιόχαν Μπέρνχαρντ Μπαχ. Το 1702 ανέλαβε τη θέση του οργανίστα στην εκκλησία του Αγίου Θωμά της Ερφούρτης και το 1707 στην Στάντκιρχε (εκκλησία Αγίων Πέτρου και Παύλου) της Βαϊμάρης, όπου παρέμεινε μέχρι το θάνατό του. Από το 1721 κατείχε επίσης θέση μουσικού στην Αυλή του δούκα της Βαϊμάρης.

Παραπομπές

Εξωτερικοί σύνδεσμοι
 

Γερμανοί συνθέτες κλασικής μουσικής
Εουζένι δ' Ορς

Ο Εουζένι ή Εουχένιο δ' Ορς ι Ροβίρα (Eugeni ή Eugenio d'Ors i Rovira, Βαρκελώνη, 28 Σεπτεμβρίου 1880 - Μπιλανόβα ι λα Ζελτρού, 24 Σεπτεμβρίου 1954) ήταν Καταλανός διανοούμενος, συγγραφέας, φιλόσοφος, κριτικός τέχνης και δοκιμιογράφος. Θεωρείται ένας από τις σημαντικότερες μορφές της καταλανικής και ισπανικής διανόησης του 20ού αιώνα, έχοντας συνεισφέρει τόσο στον καταλανικό πολιτισμό των πρώτων δεκαετιών του αιώνα ως γενικός γραμματέας του Ινστιτούτου Καταλανικών Σπουδών και ως πρωτοπόρος του ρεύματος του noucentisme όσο και στον ισπανικό ιδιαίτερα μετά την ένταξή του στη φασιστική Φάλαγγα.

Βιογραφία 
Μεγάλωσε στη Βαρκελώνη των τελών του 19ου αιώνα, εποχή που είδε την άνοδο του πολιτικού και πολιτιστικού καταλανισμού. Σπούδασε φιλοσοφία και το 1912 ορίστηκε γενικός γραμματέας του Ινστιτούτου Καταλανικών Σπουδών. Η κοπιώδης δημοσιογραφική-δοκιμιογραφική του πορεία στην εφημερίδα La Veu de Catalunya τον ανέδειξε σε πρωτοπόρο του κλασικιστικού κινήματος του noucentisme που επήλθε ως αντίδραση στον καταλανικό μοντερνισμό της πρώτη δεκαετίας. Προώθησε τη δημιουργία δημόσιων βιβλιοθηκών και το επάγγελμα του βιβλιοθοικονόμου στις γυναίκες μέσω της Σχολής Βιβλιοθοικονόμων όπου υπήρξε και καθηγητής. Το 1917 ανέλαβε τη θέση του υπεύθυνου της δημόσιας παιδείας της Ένωσης των Καταλανικών Επαρχιών. Ωστόσο η διαμάχη του με τον έτερο διανοούμενο Ζοζέπ Πουτς ι Καδαφάλκ και η αποστασιοποίησή του από το πολιτικό κόμμα της Ρεζιοναλιστικής Λίγκας επέφεραν την απομάκρυνσή του από επίσημα θεσμικά πόστα της Καταλονίας και την αυτοεξορία του στη Μαδρίτη.

Βρισκόμενος στην ισπανική πρωτεύουσα, το 1926 ορίστηκε μέλος της Ισπανικής Βασιλικής Ακαδημίας (θέση που αποδέχθηκε μόλις το 1938) ενώ τάχθηκε υπέρ των εξεγερμένων κατά τον Ισπανικό Εμφύλιο, εντασσόμενος στην Ισπανική Φάλαγγα. Με αυτόν τον τρόπο αποτέλεσε έναν από τους ελάχιστους αξιόλογους διανοούμενους της πρώτης δεκαετίας της δικτατορίας του στρατηγού Φράνκο. Τα τελευταία χρόνια της ζωής του επέστρεψε στην Καταλονία όπου και απεβίωσε.

Παραπομπές

Εξωτερικοί σύνδεσμοι 
 Ο Εουζένι δ' Ορς στο LletrA και τον Σύλλογο Συγγραφέων στα Καταλανικά
 Eugeni d'Ors, viatge de tornada ('Ταξίδι επιστροφής'). Ντοκιμαντέρ της Καταλανικής Τηλεόρασης για τη ζωή του Εουζένι δ'Ορς

Ισπανοί συγγραφείς στα καταλανικά
Ισπανοί ακαδημαϊκοί
Ισπανοί δοκιμιογράφοι
Ισπανοί πανεπιστημιακοί
Ισπανοί κριτικοί
Ισπανοί φιλόσοφοι
Πανελλήνιο πρωτάθλημα στίβου γυναικών 2015

Το 80ο Πανελλήνιο πρωτάθλημα στίβου γυναικών 2015 διεξήχθη στις 25 και 26 Ιουλίου 2015 στο Ολυμπιακό Στάδιο Αθηνών στο Μαρούσι, εκτός από τα πρωταθλήματα 10χλμ, βάδην, σύνθετων αγωνισμάτων, ημιμαραθωνίου και μαραθωνίου που έγιναν σε διαφορετικούς τόπους και ημερομηνίες. Πρωταθλήτρια ομάδα αναδείχθηκε ο Γ.Σ. Γλυφάδας για πρώτη φορά στην ιστορία του.

Οι νικήτριες

Ειδικά πρωταθλήματα

Διεξήχθησαν ξεχωριστά από το πανελλήνιο πρωτάθλημα σε διάφορες περιοχές ως εξής:
Έπταθλο. Διεξήχθη στις 5-6 Ιουνίου 2015, στη Νάξο, στο Πανελλήνιο Πρωτάθλημα Συνθέτων Αγωνισμάτων.
10.000μ. Οι πανελλήνιοι αγώνες 10.000μ διεξήχθησαν στις 24 Μαΐου 2015, στο Δημοτικό Στάδιο Μεγάρων.
Ημιμαραθώνιος. Το Πανελλήνιο Πρωτάθλημα ημιμαραθωνίου Ανδρών – Γυναικών διεξήχθη στις 22 Μαρτίου 2015 στο κέντρο της Αθήνας.
Μαραθώνιος. Το Πανελλήνιο Πρωτάθλημα Μαραθωνίου διεξήχθη τον Οκτώβριο του 2014, παράλληλα με το Διεθνή Κλασικό Μαραθώνιο «Γρηγόρης Λαμπράκης». 
20χλμ βάδην. Το Πανελλήνιο Πρωτάθλημα Βάδην 20χλμ διεξήχθη στις 28 Μαρτίου 2015 στη παραλία Μεγάρων.

{|
! colspan=4| Ειδικά πρωταθλήματα
|-

Βαθμολογία

Πηγές 
 ΣΕΓΑΣ: Αποτελέσματα Πανελλήνιου Πρωταθλήματος Στίβου 2015 
ΣΕΓΑΣ: Αποτελέσματα σύνθετων αγωνισμάτων Πανελληνίου Πρωταθλήματος Στίβου [
Αποτελέσματα Πανελληνίου Πρωταθλήματος 20 χλμ βάδην 
sportsfeed.gr: Αποτελέσματα Πανελλήνίου Πρωταθλήματος 10.000μ 
Αποτελέσματα ημιμαραθώνιου 2015 
Αποτελέσματα Μαραθώνιου Αθήνας 2014

Παραπομπές 

Γυναικων
Στίβος το 2015
Διοργανώσεις στίβου στην Αθήνα
Δημήτρης Ανάκογλου

Ο Δημήτρης Ανάκογλου (Αθήνα, 6 Σεπτεμβρίου 1991) είναι Έλληνας ποδοσφαιριστής, ο οποίος αγωνίζεται με την ομάδα του Παναχαϊκή.

Καριέρα 
Ο Ανάκογλου γεννήθηκε στην Αθήνα και μετακόμισε στα πέντε του χρόνια στις Σέρρες. Ξεκίνησε την επαγγελματική καριέρα του στον Πανσερραϊκό το 2008, παραμένοντας για πέντε χρόνια στην ομάδα των Σερρών, με 89 συμμετοχές και 5 γκολ. Παράλληλα, αγωνίστηκε με τις ελληνικές εθνικές ομάδες νέων και ελπίδων, όπου σε δεκατρείς αγώνες πέτυχε πέντε γκολ.

Στα μέσα της περιόδου 2012-13 υπέγραψε στην ΑΕΚ, αγωνιζόμενος σε τρεις αγώνες πριν τον υποβιβασμό της ομάδας στην Γ΄ Εθνική. Το καλοκαίρι του 2013, ανανέωσε το συμβόλαιό του για τέσσερα ακόμη χρόνια, βοηθώντας την Ένωση να επανέλθει στην πρώτη εθνική κατηγορία. Το 2015-16 ανέλαβε χρέη αρχηγού στην αθηναϊκή ομάδα, αλλά αφέθηκε ελεύθερος στις 25 Ιουλίου 2016.

Μερικούς μήνες νωρίτερα, είχε δοθεί δανεικός στη Βέροια, όπου παρέμεινε για το δεύτερο μισό της περιόδου 2015-16, αγωνιζόμενος σε δέκα αγώνες και σκοράροντας δύο φορές.

Στις 3 Αυγούστου 2016 ανακοινώθηκε η απόκτηση του από την ομάδα του Άρη Θεσσαλονίκης, για δύο χρόνια.

Παραπομπές

Πηγές 

 Ο Δημήτρης Ανάκογλου στο soccerway
 Dimitrios Anakoglou - player profile 16/17 | Transfermarkt
 Dimitrios Anakoglou - Soccer - Scoresway
 Ανάκογλου Δημήτρης - onstats | Onsports.gr

Έλληνες ποδοσφαιριστές
Ποδοσφαιριστές Π.Α.Ε. Βέροιας
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Άρη Θεσσαλονίκης
Ποδοσφαιριστές Πανσερραϊκού
Ποδοσφαιριστές ΠΑΣ Λαμίας
Μέσοι ποδοσφαιριστές
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ21
Ποδοσφαιριστές Σούπερ Λιγκ Ελλάδας
Ποδοσφαιριστές Παναχαϊκής
Ποδοσφαιριστές Σούπερ Λιγκ 2 Ελλάδας
Κώστας Ε. Κωνσταντινίδης

Ο Κωνσταντίνος Κωνσταντινίδης (1937 - 3 Αυγούστου 2015) του Ευσταθίου , ήταν Έλληνας δικηγόρος και πολιτικός. Υπηρέτησε ως βουλευτής από το 1989 ως το 1996.

Καταγωγή και σπουδές
Γεννήθηκε και μεγάλωσε στον Κλείτο Κοζάνης. Σπούδασε νομικά και άσκησε το επάγγελμα του δικηγόρου.

Πολιτική σταδιοδρομία 
Εξελέγη βουλευτής στην Κοζάνη με τη Νέα Δημοκρατία στις εκλογές του Ιουνίου και του Νοεμβρίου του 1989 και επανεξελέγη με το ίδιο κόμμα στις εκλογές του 1990 και του 1993. Στις εκλογές του 1996 ήταν ξανά υποψήφιος στη Β΄ Θεσσαλονίκης, χωρίς να εκλεγεί.
Στην δίκη για το σκάνδαλο Κοσκωτά ορίστηκε μαζί με άλλους δύο νομικούς ως ειδικός εισαγγελέας.

Απεβίωσε έπειτα από εγχείριση τον Αύγουστο του 2015, σε ηλικία 78 ετών. Η κηδεία του έγινε στο Ωραιόκαστρο Θεσσαλονίκης, στις 5 Αυγούστου.

Παραπομπές 

Βουλευτές εκλεγμένοι με τη Νέα Δημοκρατία
Βουλευτές Κοζάνης
Γρηγόρης Κάστανος

Ο Γρηγόρης Κάστανος (Παραλίμνι Αμμοχώστου, 30 Ιανουαρίου 1998) είναι Κύπριος ποδοσφαιριστής, ο οποίος αγωνίζεται στην ιταλική Γιουβέντους.

Ξεκίνησε την καριέρα του στην Ένωση Νέων Παραλιμνίου, τον Ιανουάριο του 2014 κέρδισε μια μεταγραφή στις ακαδημίες της Γιουβέντους.

Τον Σεπτέμβριο του 2013 έπαιξε σε 3 αγώνες με την Εθνική Κύπρου U17. Έκανε το ντεμπούτο του με την εθνική ανδρών Κύπρου στις 28 Μαρτίου 2015 στον αγώνα με το Βέλγιο, όπου πέρασε ως αλλαγή στη θέση του αρχηγού Κωνσταντίνου Μακρίδη τα τελευταία 6 λεπτά.

Παραπομπές 

Κύπριοι ποδοσφαιριστές
Ποδοσφαιριστές Γιουβέντους
Ποδοσφαιριστές Εθνικής Κύπρου
Ποδοσφαιριστές Εθνικής Κύπρου U17
Ποδοσφαιριστές Εθνικής Κύπρου U19
Ποδοσφαιριστές Εθνικής Κύπρου Κ21
Μέσοι ποδοσφαιριστές
Κύπριοι ποδοσφαιριστές στο εξωτερικό
Ποδοσφαιριστές Σέριε Α
Ποδοσφαιριστές Προ Λιγκ Βελγίου
Ποδοσφαιριστές Ντελφίνο Πεσκάρα 1936
Ποδοσφαιριστές Ζούλτε Βάρεγκεμ
Ξένοι ποδοσφαιριστές στο Βέλγιο
Power Rangers (ταινία)

Το Power Rangers είναι αμερικανική ταινία σούπερ ηρώων του 2017, με βάση την ομάδα με το ίδιο όνομα και σε σκηνοθεσία Dean Islaelite. Είναι η τρίτη μεγάλου μήκους ταινία του franchise Power Rangers, και η πρώτη για είκοσι χρόνια με μεγάλο μπάτζετ  (105 εκατομμύρια δολάρια). Πρόκειται για μια επανεκκίνηση της αρχικής σειράς των Mighty Morphin Power Rangers 1993. Η διάρκεια είναι δύο ώρες (124 λεπτά).

Ηθοποιοί και χαρακτήρες

  Dacre Montgomery: Τζέισον Σκοτ / Κόκκινος Ρέιτζερ
  Becky Gomez: Τρίνι / Κίτρινη Ρέιτζερ
 RJ Cyler: Μπίλι Κράνστον / Μπλε Ρέιτζερ
  Naomi Scott: Κίμπερλι Χάρτ / Ροζ Ρέιτζερ 
  Ludi Lin: Ζακ / Μαύρος Ρέιτζερ
  Elizabeth Banks: Ρίτα Ρεπάλσα / Η εχθρός
  Bryan Cranston: Ζόρντον / Ο μέντορας
  David Denman: Σαμ Σκοτ / Ο πατέρας του Jason
  Bill Hader: Φωνή του ρομπότ Άλφα 5

Σενάριο

Η ταινία ακολουθεί πέντε απλά παιδιά που πρέπει να γίνουν κάτι το εξαιρετικό, όταν μαθαίνουν ότι μικρή πόλη τους, το Angel Grove αλλά και ο κόσμος απειλείται από μία εξωγήινη απειλή. Επιλεγμένοι από τη μοίρα, οι ήρωες μας γρήγορα ανακαλύπτουν ότι είναι οι μόνοι που μπορούν να σώσουν τον πλανήτη με την βοήθεια του μέντορα Zordon. Αλλά για να γίνει αυτό θα πρέπει να ξεπεράσουν προβλήματα της καθημερινής ζωής τους και να ενωθούν ως μία ομάδα, τους Power Rangers, πριν να είναι πολύ αργά.

Προβολή
Αρχικά ήταν προγραμματισμένη για τις 22 Ιουλίου 2016, αλλά αναβλήθηκε για τις 24 Μαρτίου 2017 σε Αμερική και 23 Μαρτίου σε Ελλάδα.

Box office 
Η ταινία Saban's Power Rangers έκανε άνοιγμα τριημέρου στην 2η θέση με $40,3 εκατομμύρια δολάρια. Συνολικά συγκέντρωσε 85,3 εκατομμύρια δολάρια στο αμερικανικό box office και 56,6 εκατομμύρια δολάρια στον υπόλοιπο κόσμο. Παγκοσμίως απέφερε  συνολικά 142 εκατομμύρια δολάρια.

Κριτικές 
Η ταινία έλαβε μικτές κριτικές από τους κριτικούς κινηματογράφου. Στο Rotten Tomatoes έχει σκορ 44% με 135 κριτικές και μέση βαθμολογία 4.9/10 και στο Metacritic έχει 44 στα 100 με 30 κριτικές.

Σύμφωνα με την ιστοσελίδα IMDb η ταινία βαθμολογείται με 5.9/10.

Παραπομπές

Εξωτερικοί σύνδεσμοι
Επίσημο teaser της ταινίας από την Lionsgate
Επίσημο trailer της ταινίας από την Lionsgate

Αμερικανικές ταινίες
Ταινίες του 2017
Αμερικανικές ταινίες δράσης
Αγγλόφωνες ταινίες
Αμερικανικές εφηβικές ταινίες
Αμερικανικές περιπετειώδεις ταινίες φαντασίας
Power Rangers
Ταινίες με θέμα τον αυτισμό
Τζέισον Ντέιβιντ Φρανκ

Ο Τζέισον Ντέιβιντ Φρανκ (Jason David Frank, 4 Σεπτεμβρίου 1973) είναι Αμερικανός ηθοποιός και βετεράνος των μικτών πολεμικών τεχνών ο οποίος είναι γνωστός για την μακρόβια απεικόνιση του χαρακτήρα Tommy Oliver στην σειρά Power Rangers.

Καριέρα
Ξεκίνησε από την πρώτη σεζόν των Mighty Morphin Power Rangers 1993 ως Tommy Oliver, ο Πράσινος Ranger. Ο χαρακτήρας του έγινε αργότερα ο Λευκός Ranger.
Μετά συνέχισε στην τέταρτη (Power Rangers Zeo 1996) και πέμπτη σεζόν (Power Ranger Turbo 1997) ως κόκκινος Ranger. Στα μέσα της έκτης σεζόν έδωσε τον ρόλο του. Επέστρεψε για ένα επεισόδιο το 2002 Power Rangers Wild Force (Forever Red) σε ένα διάσημο επεισόδιο στην επανένωση όλων των κόκκινων Ranger έως τότε. Μετά ξανά το 2004 Power Rangers Dinothunder ως μέντορας και μαύρος Ranger. Τέλος το 2014 έπαιξε στους Power Rangers Super Megaforce στο τελευταίο επεισόδιο.

Είναι επίσης αθλητής του MMA (Μεικτές πολεμικές τέχνες) καθώς έχει συμμετάσχει σε πολλούς αγώνες αλλά έχει και την δικιά του σχολή καράτε.

Tαινίες
 Mighty Morphin Power Rangers: The Movie (1995), Tommy Oliver/ Λευκός Ranger
 Turbo A Power rangers Movie (1997), Tommy Oliver/ Κόκκινος Ranger
 Power Rangers 2017, Σαν καμέο, κάτοικος του Angel Groove

Παραπομπές 

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί φωνής
Μαρκ Σπιτς

Ο Μαρκ Άντριου Σπιτς (Mark Andrew Spitz, γεννήθηκε 10 Φεβρουαρίου 1950) είναι Αμερικανός κολυμβητής, εννέα φορές χρυσός ολυμπιονίκης και πρώην κάτοχος παγκοσμίων ρεκόρ σε επτά αγωνίσματα. Έχει ψηφιστεί ως 5ος καλύτερος αθλητής του 20ού αιώνα από τη ΔΟΕ. 

Το 1967, σε ηλικία 17 ετών, κατέρριψε τρία παγκόσμια ρεκόρ στο άθλημα της πεταλούδας. Στις 7 Οκτωβρίου, στο Δυτικό Βερολίνο, έκανε παγκόσμιο ρεκόρ στα 100 μ. πεταλούδας με χρόνο 55.7. Την επόμενη ημέρα, 8 Οκτωβρίου, έκανε παγκόσμιο ρεκόρ στα 200 μ. πεταλούδας με χρόνο 2.05.7.

Στις 30 Αυγούστου του 1968, στο Λονγκ Μπιτς (Καλιφόρνια), έκανε παγκόσμιο ρεκόρ στα 100 μ. πεταλούδας με χρόνο 55.6. Την ίδια χρονιά, έλαβε μέρος στους Ολυμπιακούς Αγώνες του Μεξικού, όπου κατέκτησε δύο χρυσά μετάλλια. Μαζί με τους Ζ. Ζορν, Σ. Ρέριτς και Κεν Γουόλς, αποτέλεσε μέλος της ομάδας των Η.Π.Α. που στις 17 Οκτωβρίου, στην Πόλη του Μεξικού, έκανε παγκόσμιο ρεκόρ στα 4x100 μ. ελευθέρως, με χρόνο 3.31.7.  

Στη συνέχεια έγινε ο πρώτος αθλητής που κατάφερε να κατακτήσει επτά χρυσά μετάλλια και να σημειώσει ισάριθμα παγκόσμια ρεκόρ, στην Ολυμπιάδα του 1972. Κατείχε το ρεκόρ των περισσότερων χρυσών σε μία μόνο διοργάνωση Ολυμπιακών Αγώνων, πριν το καταρρίψει ο Μάικλ Φελπς το 2008 στο Πεκίνο με τα οχτώ χρυσά μετάλλια. Ο Σπιτς είναι ένας από τους μόλις πέντε αθλητές που κατέχουν εννέα χρυσά Ολυμπιακά μετάλλια. Επιπλέον, είναι ο μοναδικός αθλητής που έχει καταρρίψει επτά παγκόσμια ρεκόρ σε μία Ολυμπιάδα.

Συνολικά μεταξύ του 1969 και του 1972 ο Σπιτς κατέκτησε εννέα χρυσά Ολυμπιακά μετάλλια, ένα αργυρό και ένα χάλκινο, πέντε χρυσά στους Παναμερικανικούς Αγώνες, 31 τίτλους της Ένωσης Ερασιτεχνών Αθλητών (AAU) και οκτώ τίτλους της Εθνικής Κολλεγιακής Αθλητικής Ένωσης (NCAA) των ΗΠΑ. Ανακηρύχθηκε Κολυμβητής της Χρονιάς για τα έτη 1969, 1971 και 1972 από το περιοδικό Swimming World Magazine. Ωστόσο, παρά την επιτυχία του, αποσύρθηκε από τον αθλητισμό μετά τους Ολυμπιακούς Αγώνες του 1972, σε ηλικία μόλις 22 ετών.

Παραπομπές

Αμερικανοί κολυμβητές
Αμερικανοί Ολυμπιονίκες
Ολυμπιονίκες της κολύμβησης
Παγκόσμιοι πρωταθλητές υγρού στίβου
Κολυμβητές στους Θερινούς Ολυμπιακούς Αγώνες 1968
Κολυμβητές στους Θερινούς Ολυμπιακούς Αγώνες 1972
Πιάτσα ντελλα Ρεπούμπλικα (Ρώμη)

Η Πιάτσα ντελλα Ρεπούμπλικα (Πλατεία της Δημοκρατίας) στην Ρώμη, έχει και σήμερα το πολύ συνηθισμένο όνομα Πιάτσα ντελ’ Εζέντρα, που οφείλεται στη μεγάλη εξέδρα των λουτρών του Διοκλητιανού, η οποία έχει δώσει στην πλατεία το σχήμα της. Η πλατεία ορίζεται προς την μεγάλη και εμπορική Βία Νατσιονάλε από δύο ημικυκλικά κτίρια του τέλους του 19ου αιώνα, με καμάρες. Η εκκλησία Σάντα Μαρία ντελι Άντζελι, που όπως προαναφέρθηκε αποτελεί τμήμα των Θερμών του Διοκλητιανού, έχει πρόσοψη στην πλατεία. Η κρήνη στην πλατεία (που σήμερα λέγεται Fontana delle Naiadi, Κρήνη των Ναϊάδων) έγινε αρχικά κατ’ εντολήν του Πάπα Πίου Θ΄ το 1870. Ολοκληρώθηκε το 1888 και αρχικά παρίστανε τέσσερα λιοντάρια από ασβεστόλιθο σχεδιασμένα από τον Αλεσάντρο Γκουεριέρι. Αυτά αντικαταστάθηκαν το 1901 με γλυπτά των Ναϊάδων του Μάριο Ρουτέλι από το Παλέρμο. Οι απεικονιζόμενες νύμφες είναι η Νύμφη των Λιμνών (αναγνωρίσιμη από τον κύκνο που κρατά), η Νύμφη των Ποταμών (απλωμένη σε ένα ποτάμιο τέρας), η Νύμφη των Ωκεανών (ιππεύοντας ένα άλογο που συμβολίζει τη θάλασσα) και η Νύμφη των Υπόγειων Νερών (που ακουμπά πάνω σε ένα μυστηριώδη δράκοντα). Στο κέντρο είναι το σύμπλεγμα του Γλαύκου (1911/12), που συμβολίζει την κυριαρχία του ανθρώπου πάνω στη δύναμη της φύσης και αντικατέστησε ένα προηγούμενο γλυπτό. Κατά τα αποκαλυπτήρια του μνημείου το 1901, ξέσπασε σκάνδαλο γιατί οι Νύμφες ήταν ήδη προκλητικά αποκεκαλυμμένες.
ΙΦ Όντ

Η ΙΦ Όντ (νορβηγικά: IF Odd) είναι νορβηγικό αθλητικό σωματείο από το Σκίεν. Ιδρύθηκε στις 29 του Μαρτίου του 1885. Ο σύλλογος είναι περισσότερο γνωστός για το ποδοσφαιρικό τμήμα, ενώ διαθέτει επίσης τμήματα γυμναστικής και σκι. Έως και τις 31 Δεκεμβρίου του 2012 ο σύλλογος αριθμούσε 1131 μέλη.

Παραπομπές

Εξωτερικοί σύνδεσμοι 
 Ιστορία του συλλόγου στην επίσημη ιστοσελίδα του ποδοσφαιρικού τμήματος
 Επίσημη ιστοσελίδα τμήματος γυμναστικής

Αθλητικοί σύλλογοι Νορβηγίας
Ιδρύσεις αθλητικών συλλόγων το 1885
Βασίλειος Παπαρρηγόπουλος

Ο Βασίλειος Παπαρρηγόπουλος (1895 - 4 Δεκεμβρίου 1976) του Ξενοφώντος, ήταν Έλληνας δικηγόρος και πολιτικός, που υπηρέτησε ως υπουργός στις πρώτες κυβερνήσεις του Καραμανλή στο δεύτερο μισό της δεκαετίας του '50.

Σταδιοδρομία 
Είχε εκλεγεί βουλευτής Αχαΐας με το Λαϊκό Κόμμα στις εκλογές του 1946 (εξελέγη στις 19 Ιανουαρίου 1947 στη θέση του αποβιώσαντος Διονυσίου Βούλτζου), του 1950, με τον Ελληνικό Συναγερμό το 1951, Καλαβρύτων με τον Ελληνικό Συναγερμό στις εκλογές του 1952 και ξανά Αχαΐας με την ΕΡΕ στις εκλογές των ετών 1956, 1958, 1961 και 1963.

Ήταν υπουργός Εμπορίου στην Κυβέρνηση Κωνσταντίνου Γ. Καραμανλή 1955 και υπουργός Βορείου Ελλάδος στην Κυβέρνηση Κωνσταντίνου Γ. Καραμανλή 1956.

Στις 15 Δεκεμβρίου 1954 ανέλαβε υφυπουργός Οικισμού και Σεισμοπλήκτων Νήσων στην κυβέρνηση του Παπάγου, υπηρετώντας ως τις 4 Οκτωβρίου 1955. 

Πέθανε τον Δεκέμβριο του 1976 και τη χρονιά εκείνη έγινε στη Βουλή το πολιτικό του μνημόσυνο. Η κηδεία του έγινε στις 5 Δεκεμβρίου. Είχε μία κόρη.

Παραπομπές 

Βουλευτές Αχαΐας
Βουλευτές Καλαβρύτων
Έλληνες υπουργοί Βορείου Ελλάδος
Έλληνες υπουργοί Εμπορίου
Έλληνες υφυπουργοί Οικισμού και Σεισμοπλήκτων Νήσων
Βουλευτές εκλεγμένοι με το Λαϊκό Κόμμα
Βουλευτές εκλεγμένοι με τον Ελληνικό Συναγερμό
Βουλευτές εκλεγμένοι με την ΕΡΕ
Ζυμομύκητες

Οι ζυμομύκητες, γνωστοί και ως βλαστομύκητες, ζύμες ή μαγιά, είναι μονοκύτταροι οργανισμοί οι οποίοι ανήκουν στο βασίλειο των μυκήτων. Μέχρι σήμερα έχουν αναγνωριστεί περίπου 1.500 είδη. Υπολογίζεται ότι αποτελούν το 1% όλων των ειδών μυκήτων. Οι ζυμομύκητες είναι μονοκύτταροι οργανισμοί οι οποίοι εξελίχθηκαν από πολυκύτταρους μύκητες, με κάποια είδη να μπορούν να αναπτύξουν πολυκυττάριες μορφές με μορφή ίνας, αποτελούμενες από συνδεδεμένα κύτταρα, γνωστά ως ψευδοϋφές. Το μέγεθος των ζυμομυκήτων είναι ποικίλο και εξαρτάται από το είδος και το περιβάλλον. Συνήθως έχουν διάμετρο 3-4 μm, αν και κάποια είδη φτάνουν τα 40 μm. Οι περισσότεροι ζυμομύκητες αναπαράγονται ασεξουαλικώς με μίτωση, αν και πολλοί μπορούν με ασύμμετρο διαχωρισμό γνωστό και ως εκβλάστηση.

Τρόπος δράσης
Με τη διαδικασία της ζύμωσης, ο ζυμομύκητας σακχαρομύκητας, γνωστός και ως μαγιά, μετατρέπει τους υδατάνθρακες σε διοξείδιο του άνθρακα και αλκοόλη. Για χιλιάδες χρόνια, η μαγιά χρησιμοποιείται στην αρτοποιία και στην παραγωγή οινοπνευματωδών ποτών. Επίσης, αποτελεί σημαντικό οργανισμό μοντέλο στην σύγχρονη έρευνα στην κυτταρική βιολογία και συγκεκριμένα των ευκαρυωτικών οργανισμών (και εν τέλει της ανθρώπινης βιολογίας) και είναι ένας από τους καλύτερα μελετημένους ευκαρυωτικούς μικροοργανισμούς. Άλλα είδη ζυμομυκήτων, όπως η Candida albicans, είναι ευκαιριακά παθογόνα και μπορούν να προκαλέσουν λοιμώξεις στους ανθρώπους. Οι ζυμομύκητες έχουν χρησιμοποιηθεί για την παραγωγή ηλεκτρισμού σε μικροβιακές κυψελίδες καυσίμων και αιθανόλης για βιοκαύσιμο.

Ταξινόμηση
Οι ζυμομύκητες δεν αποτελούν μια ταξινομική ή φυλογενετική ομάδα. Ο όρος ζυμομύκητας συχνά χρησιμοποιείται ως συνώνυμο του Σακχαρομύκητα, αλλά η φυλογενετική ποικιλία των ζυμομυκήτων φαίνεται από την ταξινόμησή τους σε δύο φύλα, τους Ασκομύκητες και τους Βασιδιομύκητες. Η ονομασία μαγιά πέρα από τους ζυμομύκητες μπορεί να αναφέρεται στο ένζυμο πυτιά.

Παραπομπές

Εξωτερικοί σύνδεσμοι

Μύκητες
Πρόσθετα τροφίμων
Συστατικά τροφίμων
ΑΕΚ Καραβά (ποδόσφαιρο)

Η Αθλητική Ένωση Καραβά (ή η ΑΕΚ Καραβά) ήταν κυπριακή ποδοσφαιρική ομάδα με έδρα τον Καραβά της επαρχίας Κερύνειας. Η ομάδα είχε δύο συμμετοχές στη Γ΄ κατηγορία ποδοσφαίρου της Κύπρου. Αποτελούσε μέρος του αθλητικού συλλόγου ΑΕΚ Καραβά.

Ιστορία 
Η ΑΕΚ Καραβά ιδρύθηκε στις 2 Μαΐου 1957. Ξεκίνησε να αγωνίζεται στην ΕΠΟΕΚ, στην οποία υπήρξε ιδρυτικό μέλος. Το 1970-71 αναδείχθηκε πρωταθλήτρια της ομοσπονδίας. Εντάχθηκε στη δύναμη της Κυπριακής Ομοσπονδίας Ποδοσφαίρου (ΚΟΠ) το Σεπτέμβριο του 1972 ως ομάδα Γ΄ κατηγορίας. Την περίοδο 1972-73 τερμάτισε στην όγδοη θέση του πρωταθλήματος. Την περίοδο 1973-74 τερμάτισε την πέμπτη θέση.

Η τραγικότερη ημέρα στην ιστορία του σωματείου καταγράφεται το καλοκαίρι του 1974, με την κατάληψη του Καραβά από τα τουρκικά στρατεύματα μετά την τουρκική εισβολή στην Κύπρο, γεγονός που κατέστησε το σωματείο προσφυγικό. Ο εκτοπισμός δημιούργησε πολλά προβλήματα στην ομάδα που βρέθηκε χωρίς έδρα, χωρίς αθλητικό υλικό και με τα μέλη και τους φιλάθλους της διασκορπισμένους σε ολόκληρη την Κύπρο. 

Μετά την εισβολή, όταν οι συνθήκες της περιόδου το επέτρεψαν, η ΚΟΠ αποφάσισε τη διεξαγωγή Ειδικού μικτού πρωτάθλημα Β΄- Γ΄ κατηγορίας 1974-75 πρωταθλήματος με συμμετοχή των ομάδων της Β΄ και Γ΄ κατηγορίας χωρισμένο σε δύο ομίλους. Η συμμετοχή ήταν προαιρετική. Τότε ΑΕΚ Καραβά και η ΠΑΕΚ (η οποία ήταν επίσης προσφυγική ομάδα από την Κερύνεια) αποφάσισαν να συμμετάσχουν ως μία ομάδα στο πρωτάθλημα. Η ομάδα συμμετείχε στο πρωτάθλημα με την ονομασία ΠΑΕΚ/ΑΕΚ. Με την ονομασία αυτή συμμετείχε ως το 1977.

Το 1977 έγινε συγχώνευση των δύο σωματείων. Από την ένωση τους δημιουργήθηκε η Ποδοσφαιρική Αθλητική Ένωση Επαρχίας Κερύνειας (ΠΑΕΕΚ), η οποία θα εκπροσωπούσε το ποδόσφαιρο της πόλης και επαρχίας Κερύνειας. Η ιδρυτική συνέλευση πραγματοποιήθηκε στις 26 Μαρτίου 1977.

<small>

Τίτλοι 
 Πρωταθλήματα ΕΠΟΕΚ 
 Πρωταθλήτρια (1): 1971

Παραπομπές

Πηγές

Βιβλιογραφία

Δείτε επίσης 

 Ποδόσφαιρο στην Κύπρο

Ανενεργές ποδοσφαιρικές ομάδες Κύπρου (ανδρών)
Ιδρύσεις ποδοσφαιρικών ομάδων το 1957
Λαουτάρο Ρινάλντι

Ο Λαουτάρο Ρινάλντι (γεννήθηκε στις 30 Δεκεμβρίου 1993) είναι Αργεντίνος ποδοσφαιριστής που παίζει στην Ιταλική Μπρεσια ως επιθετικός.

Συλλογική καριέρα 
Ο Ρινάλντι είναι από τις ακαδημίες της Αρχεντίνος Τζούνιορς. Έκανε το ντεμπούτο του στο πρωτάθλημα στις 15 Φεβρουαρίου 2015 εναντίον της Ατλέτικο Ραφαέλα σε μια 2-0 νίκη της ομάδας του. Αντικατέστησε τον Γκονζάλο Καστιγιέχος στο 65ο λεπτό.

Παραπομπές 

Αργεντινοί ποδοσφαιριστές
Ποδοσφαιριστές Αρχεντίνος Τζούνιορς
Επιθετικοί ποδοσφαιριστές
Βάλε με στην αγκαλιά σου (τραγούδι)

Το «Βάλε με στην αγκαλιά σου» (1934) αποτελεί λαϊκό τραγούδι του Σμυρνιού συνθέτη Βαγγέλη Παπάζογλου ή Αγγούρη ή Καλλίνικου. Τους στίχους του τραγουδιού έγραψε η γυναίκα του συνθέτη, Αγγελική Παπάζογλου. Το τραγούδι έχει ερμηνευτεί σε συνεργασία με γνωστούς καλλιτέχνες, όπως:
 Με τον Στελλάκη Περπινιάδη, ή Στελλάκης ή Στελλάκι. Παίζει σαντούρι και κιθάρα (δίσκος Columbia DG 6033) 
 Με με τη Ρόζα Εσκενάζυ, ή Σάρα Σκηνάζη ή Ζαρντινίδη Ροζίτα ή Ροζίκα. Παίζει βιολί και κιθάρα (δίσκος HMV AO 2206 και επανατύπωση Orthophonic S-677Α)
 Με τη Μαρίκα Καναροπούλου ή Τουρκαλίτσα ή Μπρουσαλιά, (δίσκος Odeon GA 1821)
 Το τραγούδι έχει πάνω από 100 επανεκτελέσεις όπως από τη Γλυκερία, την Ελένη Βιτάλη κ.ά.

Η ιστορία του τραγουδιού 
Αναφέρεται ότι ένα βράδυ η Αγγελική Παπάζογλου, που ήταν τυφλή, περίμενε το σύζυγό της Βαγγέλη να γυρίσει από το μαγαζί που έπαιζε. Έβρεχε καταρρακτωδώς, το σπίτι έμπαζε νερά και, μη μπορώντας να προστατευτεί, έκλαιγε. Όταν επέστρεψε το σπίτι ο Βαγγέλης Παπάζογλου τη βρήκε βρεγμένη και τρομαγμένη, την πήρε αγκαλιά σε μια στεγνή γωνία του κρεβατιού, άνοιξε μια ομπρέλα και έμειναν έτσι αγκαλιασμένοι μέχρι το πρωί που σταμάτησε η βροχή. Η Αγγελική που έγραφε στίχους και τραγουδούσε, εμπνεόμενη από αυτό το περιστατικό, έγραψε τα παρακάτω στιχάκια, στα οποία έβαλε μουσική ο Βαγγέλης Παπάζογλου. Το αποτέλεσμα του συμβάντος ήταν η δημιουγία του κλασικού λαϊκού τραγουδιού.

Παραπομπές

Βιβλιογραφικές πηγές  
 Παπάζογλου Γεώργιος, "Τα Χαΐρια μας εδώ", Εκδόσεις Επτάλοφος, Αθήνα 2003

Δείτε επίσης  
 Βαγγέλης Παπάζογλου
 Ρεμπέτικα

Εξωτερικοί σύνδεσμοι 
 στίχοι

Τραγούδια του 1934
Ρεμπέτικα τραγούδια
Η Μαρία της Σιωπής

Η Μαρία της Σιωπής είναι ένα δράμα που γυρίστηκε το 1973 σε παραγωγή Φίνος Φιλμ, σκηνοθεσία του Γιάννη Δαλιανίδη με σενάριο του ίδιου  και με πρωταγωνιστές την Αλίκη Βουγιουκλάκη και τον Αλέκο Αλεξανδράκη.

Υπόθεση

Η Μαρία Γεραλή (Αλίκη Βουγιουκλάκη) είναι μια κωφάλαλη κοπέλα που ζει με τον πατέρα της (Παντελής Ζερβός) σ' ένα νησί (τα γυρίσματα έγιναν στην Τζια). Στήριγμά τους είναι ο δάσκαλος (Αλέκος Αλεξανδράκης), που μιλάει τη νοηματική γλώσσα. Ο δήμαρχος Αντώνης Βουρνάς (Σπύρος Καλογήρου) βιάζει την Μαρία, την καθιστά έγκυο, και εκείνη γεννά αγόρι. Ο πατέρας της πεθαίνει απο καρδιά και ο δάσκαλος πάει για λίγο ένα ταξίδι και την αφήνει μόνη. Ο δήμαρχος και η γυναίκα του Γεωργία (Μαρία Κωνσταντάρου) πάνε να της πάρουν το παιδί. Η Μαρία αμύνεται και σκοτώνει κατά λάθος τον δήμαρχο. Το δικαστήριο την αθωώνει και την αφήνει ελεύθερη. Η Μαρία παντρεύεται τον δάσκαλο.

Παρότι δεν αναφέρεται στους τίτλους της ταινίας, η υπόθεση βασίζεται στο θεατρικό έργο και την ταινία Johnny Belinda (1948). Στην IMDb αναφέρεται ότι Η Μαρία της Σιωπής βασίζεται στο ίδιο θεατρικό, και στους σεναριογράφους αναφέρεται ως "uncredited" ο Elmer Harris. Ενώ και στον ίδιον τον επίσημο ιστότοπο της Φίνος Φιλμ πλέον αναφέρεται ότι "Το σενάριο της ταινίας θυμίζει έντονα το χολυγουντιανό φίλμ Johnny Belinda." Ηχολήπτης της ταινίας μετά από απαίτηση της Αλίκης Βουγιουκλάκη ήταν ο Τάκης Κόντος.

Παραπομπές

Ελληνικές ταινίες
Ταινίες παραγωγής Φίνος Φιλμ
Ταινίες του 1973
Ελληνόφωνες ταινίες
Ταινίες γυρισμένες στην Ελλάδα
Ταινίες σε σκηνοθεσία Γιάννη Δαλιανίδη
Ταινίες σε σενάριο Γιάννη Δαλιανίδη
Ταινίες με μουσική σύνθεση Μίμη Πλέσσα
Ελληνικές δραματικές ταινίες
Κόλπος Άλμπερτ Έντουαρντ

Ο Κόλπος Άλμπερτ Έντουαρντ (αγγλικά: Albert Edward Bay) είναι ένας κόλπος στη νοτιοανατολική πλευρά του νησιού Βικτώρια του Καναδικού Αρκτικού Αρχιπελάγους. Ο κόλπος γειτνιάζει με το ανατολικό μέρος του Στενού Βικτώρια. Εντός του κόλπου βρίσκονται διάφορα νησιά, με σημαντικότερο το νησί Αντμίραλτι στην είσοδό του. Βόρεια του κόλπου βρίσκεται η Χερσόνησος Κόλινσον.

Διοικητικά αποτελεί μέρος της Περιφέρειας Κιτίκμεοτ του Νουνάβουτ. Ο πρώτος Ευρωπαίος που έφθασε στον κόλπο ήταν o εξερευνητής Τζον Ρέι το 1851 και ακολουθήθηκε από άντρες του Ρίτσαρντ Κόλινσον δύο χρόνια αργότερα. Το όνομα του κόλπου δόθηκε προς τιμήν του βασιλιά Εδουάρδου Ζ´ του Ηνωμένου Βασιλείου.

Παραπομπές

Κόλποι του Καναδά
Σίντζι Μικάμι

Ο Σίντζι Μικάμι (ιαπωνικά: 三上 真司, Χέπμπορν: Mikami Shinji, γέννηση: 11 Αυγούστου 1965) είναι Ιάπωνας σχεδιαστής βιντεοπαιχνιδιών, γνωστότερος για τη δημιουργία της σειράς παιχνιδιών επιβίωσης τρόμου, Resident Evil. Επιπλέον, έχει εργαστεί πάνω σε μερικές από τις πιο δημοφιλείς σειρές της μετά 32-bit εποχής της Capcom, συμπεριλαμβανομένων των Viewtiful Joe, Devil May Cry, και Ace Attorney, στα οποία υπηρέτησε ως παραγωγός. Είναι, επίσης, ο δημιουργός των παιχνιδιών βολών τρίτου προσώπου Resident Evil 4 και Vanquish. Αφού εργάστηκε με την ιαπωνική εταιρεία ανάπτυξης βιντεοπαιχνιδιών PlatinumGames, ξεκίνησε το δικό του στούντιο με το όνομα Tango Gameworks, το οποίο αγοράστηκε από την αμερικανική ZeniMax Media.

Έργα

Παραπομπές

Εξωτερικοί σύνδεσμοι 
 Σίντζι Μικάμι στο MobyGames
 Tango Gameworks

Resident Evil
Παραγωγοί βιντεοπαιχνιδιών
Ιάπωνες σκηνοθέτες βιντεοπαιχνιδιών
Ιάπωνες σχεδιαστές βιντεοπαιχνιδιών
Τζον Μακντόναλντ

Ο σερ Τζον Αλεξάντερ Μακντόναλντ (αγγλικά:  John Alexander Macdonald, 11 Ιανουαρίου 1815 - 6 Ιουνίου 1891) ήταν ο πρώτος πρωθυπουργός του Καναδά (1867-1873, 1878-1891). Ως κυρίαρχη φιγούρα της Καναδικής Συνομοσπονδίας, ανέπτυξε μια εξέχουσα πολιτική καριέρα, η οποία διήρκεσε σχεδόν μισό αιώνα. Το 1873, έπειτα από το Σκάνδαλο του Ειρηνικού, αναγκάστηκε να παραιτηθεί, εξαιτίας καταγγελιών για δωροδοκία 150 μελών της κυβέρνησης των Συντηρητικών από ιδιωτικά συμφέροντα. Στα μεγαλύτερα επιτεύγματα του Μακντόναλντ συγκαταλέγονται η οικοδόμηση και η καθοδήγηση της πρώτης επιτυχημένης εθνικής κυβέρνησης του Καναδά, η καθιέρωση ενός ισχυρού Συντηρητικού Κόμματος, η προώθηση του εθνικού δασμολογίου και η οικοδόμηση του διηπειρωτικού Καναδικού Ειρηνικού Σιδηροδρόμου. Η οικονομική ανάπτυξη ήταν αργή, κατά τη διάρκεια της θητείας του, φτάνοντας τα όρια της στασιμότητας. Ως αποτέλεσμα της οικονομικής κατάστασης πολλοί κάτοικοι μετανάστευσαν στις αναπτυσσόμενες γειτονικές Ηνωμένες Πολιτείες. Η πιο αμφιλεγόμενη κίνησή του ήταν η έγκριση της εκτέλεσης του ηγέτη των Μεϊτί Λουί Ριέλ για προδοσία, το 1885.

Παραπομπές

Πρωθυπουργοί του Καναδά
Πραμπανάν

Το Πραμπανάν (Prambanan) είναι ινδουιστικός ναός χτισμένος τον 9ο αιώνα στην κεντρική Ιάβα, Ινδονησία, αφιερωμένος στο Τριμούρτι, την έκφραση του θεού ως δημιουργό (Μπράχμα), διατηρητή (Βισνού) και καταστροφέα (Σίβα). Ο ναός βρίσκεται περίπου 17 χιλιόμετρα βορειοανατολικά από την πόλη Γιογκιακάρτα.

Ο ναός αρχικά χτίστηκε περίπου το 850 ΚΕ από τον Ρακάι Πικατάν και επεκτάθηκε από το βασιλιά Λοκαπάλα και τον βασιλιά του Ματαράμ Μάχα Σάμποτ, τη δυναστείας Σαντζάγια. Σύμφωνα με την επιγραφή Σιβαγκάρχα, η οποία χρονολογείται από το 856 ΚΕ, ο ναός κατασκευάστηκε για να τιμήσει τον Σίβα. Ο χώρος όμως εγκαταλείφθηκε τις αρχές του 11ου αιώνα μετά από αλλαγές στην εξουσία και τα μνημεία εγκαταλείφθηκαν μέχρι που κατέρρευσαν από σεισμό. Η αποκατάσταση του μνημείου άρχισε το 1918 και συνεχίζεται έκτοτε, χρησιμοποιώντας τόσο παραδοσιακές μεθόδους, όπως και τη χρήση σκυροδέματος για την ενίσχυση του ναού.

Το Πραμπανάν είναι ο μεγαλύτερος ινδουιστικός ναός στην Ινδονησία και ένας από τους μεγαλύτερος στην νοτιοανατολική Ασία. Χαρακτηρίζεται από τους ψηλούς και μυτερούς πύργους του, χαρακτηριστικοί της αρχιτεκτονικής των ινδουιστικών ναών, με ψηλότερο το κεντρικό κτίριο, ύψους 47 μέτρων, το οποίο βρίσκεται εντός ενός μεγάλου συγκροτήματος συνολικά 240 ναών. Το Πραμπανάν αποτελεί μνημείο παγκόσμιας κληρονομιάς της UNESCO από το 1991.

Παραπομπές 

Ινδουιστικοί ναοί
Πολιτισμός της Ινδονησίας
Μνημεία Παγκόσμιας Κληρονομιάς στην Ινδονησία
Περιοχή Ρόμπο

Η Περιοχή Ρόμπο (Αγγλικά: Rombo District Σουαχίλι: Wilaya ya Rombo), είναι μία από τις επτά περιοχές στην Περιφέρεια Κιλιμαντζάρο (Kilimanjaro Region) της Τανζανίας. Συνορεύει στα βόρεια και ανατολικά με την Κένυα, δυτικά με την Περιοχή Σίχα (Siha District) και Περιοχή Χάι (Hai District) και νότια από την Αγροτική Περιοχή Μόσι (Moshi Rural District).

Η Επαρχία Ρόμπο (Rombo District), περιέχει ένα μεγάλο τμήμα του Εθνικού Πάρκου Κιλιμαντζάρο (Kilimanjaro National Park).

Σύμφωνα με την εθνική απογραφή του 2012, η Περιοχή Ρόμπο (Rombo District) είχε πληθυσμό 260.963 κατοίκους.

Τμήματα 
Η Περιοχή Ρόμπο (Rombo District) διαιρείται διοικητικά σε 24 Τμήματα:

Δείτε επίσης 
 Διοικητικές υποδιαιρέσεις της Τανζανίας
 Περιφέρεια Κιλιμαντζάρο
 Περιοχή Χάι
 Περιοχή Σάμε
 Περιοχή Μουάνγκα
 Αγροτική Περιοχή Μόσι
 Αστική Περιοχή Μόσι
 Λίμνη Τσάλα

Σημειώσεις 

Παραπομπές σημειώσεων

ΑΝΑΚΑΤΕΥΘΥΝΣΗ [[Όνομα της σελίδας στόχουΚείμενο-εκθέτης]]

Παραπομπές 

Επαρχίες της Περιφέρειας Κιλιμαντζάρο
Επαρχίες της Τανζανίας
Κοινοπολιτεία της Καταλονίας

Η Κοινοπολιτεία της Καταλονίας (καταλανικά: Mancomunitat de Catalunya) ήταν θεσμός που μεταξύ 1914 και 1925 ενοποίησε τις τέσσερις επαρχίες της Καταλονίας. Παρότι οι λειτουργίες της δεν ξεπερνούσαν αυτές των Συμβουλίων των Επαρχιών, η Κοινοπολιτεία αποτέλεσε ορόσημο στη σύγχρονη καταλανική ιστορία διότι για πρώτη φορά μετά το 1714 και την κατάργηση των καταλανικών κυβερνητικών θεσμών από τον Φίλιππο Ε΄, η Καταλονία αποκτούσε ένα κοινό σώμα οι λειτουργίες του οποίου εκτείνονταν σε όλη την έκτασή της θέτοντας το θεσμικό προηγούμενο για την ανασύσταση της Ζενεραλιτάτ. Πρωτοπόρος της ίδρυσής της ήταν ο πολιτικός Ενρίκ Πρατ ντε λα Ρίβα, που διατέλεσε και πρόεδρός της από το 1914 μέχρι τον θάνατό του το 1917, όταν τον αντικατέστησε ο Ζοζέπ Πουτς ι Καδαφάλκ μέχρι το 1923. Η δικτατορία του Μιγέλ Πρίμο δε Ριβέρα, ενάντια στην οποιαδήποτε μορφή αυτοδιοίκησης για τις περιφέρειες της Ισπανίας, την κατάργησε το 1925.

Η Καταλανική Κονοπολιτεία είχε ξεκάθαρες εκσυγχρονιστικές προτεραιότητες και έφερε εις πέρας σημαντικά έργα αναφορικά με τις συγκοινωνίες, τη δημόσια υγεία, την κουλτούρα (όντας ο θεσμικός εκφραστής των ιδεών του νοουσεντίσμε), την τεχνολογική ανάπτυξη και την βελτίωση της αγροτικής και βιομηχανικής παραγωγής, βελτιώνοντας το επίπεδο ζωής κυρίως στα καταλανικά χωριά. Επίσης ήταν ο θεσμός που προώθησε τις αρχαιολογικές έρευνες στον χώρο της αρχαιοελληνικής αποικίας του Εμπορίου.

Παραπομπές

Εξωτερικοί σύνδεσμοι 
 Xarxa Audiovisual Local: «Somiar un país, construir un somni». Σειρά ντοκιμαντέρ αφιερωμένων στα 100 χρόνια ίδρυσης της Κοινοπολιτείας της Καταλονίας.

Ιστορία της Καταλωνίας
Πολιτικοί θεσμοί της Ισπανίας
Ναός του Ουρανού

Ο Ναός του Ουρανού (κινεζικά: 天坛; πινγίν: Tiāntán) είναι αυτοκρατορικό συγκρότημα θρησκευτικών κτιρίων το οποίο βρίσκεται στο νοτιοανατολικό τμήμα του κεντρικού Πεκίνου. Το χώρο επισκέπτονταν οι Αυτοκράτορες των δυναστειών Μινγκ και Τσινγκ για ετήσιες τελετές με προσευχές στον ουρανό για καλή σοδειά. Θεωρείται ταοϊστικός ναός, αν και η κινεζική λατρεία του ουρανού, ιδίως από τον μονάρχη, είναι παλαιότερη του Ταοϊσμού.

Ο Ναός του Ουρανού κατασκευάστηκε την περίοδο 1406-1420, κατά τη διάρκεια της βασιλείας του αυτοκράτορα ΓιονγκΛε, περίπου την ίδια περίοδο με την Απαγορευμένη Πόλη, ως Ναός του Ουρανού και της Γης. Επεκτάθηκε τον 16ο αιώνα και μετονομάστηκε σε Ναό του Ουρανού. Το 1998, ο Ναός του Ουρανού ανακηρύχθηκε μνημείο παγκόσμιας κληρονομιάς της UNESCO.

Κτίρια 
Ο ναός καλύπτει συνολικά έκταση 2,73 τετραγωνικών χιλιομέτρων και αποτελείται από τρεις κύριες ομάδες κατασκευών, όλες κτισμένες με βάση αυστηρές φιλοσοφικές απαιτήσεις:
 Η Αίθουσα της Προσευχής για Καλή Σοδειά (祈年殿) είναι κυκλικό κτίριο με τριπλή ριχτή στέγη, έχει διάμετρο 36 μέτρα και ύψος 38. Είναι κτισμένο πάνω σε μαρμάρινη βάση με τρία επίπεδα, όπου ο αυτοκράτορας προσευχόταν για καλή σοδειά. Το κτίριο είναι ξύλινο, χωρίς καρφιά. Το αρχικό κτίριο καταστράφηκε από πυρκαγιά που προκλήθηκε από αστραπή το 1889. Το σημερινό κτίριο χτίστηκε αρκετά χρόνια αργότερα.
 Ο Αυτοκρατορικός Θόλος του Ουρανού (皇穹宇) είναι κυκλικό κτίριο με μονή ριχτή στέγη, κτισμένο σε μαρμάρινη βάση. Βρίσκεται νότια της Αίθουσας της Προσευχής για Καλή Σοδειά, με την οποία μοιάζε αν και μικρότερο. Περιβάλλεται από λείο κυκλικό τοίχο, γνωστό ως Τείχος της Ηχούς. Ο Θόλος συνδέεται με την Αίθουσα της Προσευχής με την γέφυρα με τα κόκκινα σκαλιά, ένα υπερυψωμένο δρόμο μήκους 360 μέτρων.
 Ο Κυκλικός Βωμός (圜丘坛) είναι ο κύριος βωμός. Βρίσκεται νότια του Αυτοκρατορικού Θόλου. Είναι μια κενή κυκλική πλατφόρμα με τρία επίπεδα από μάρμαρο, διακοσμημένο με ανάγλυφους δράκους. Το κέντρο βρίσκεται μια κυκλική πλάκα, γνωστή ως Καρδιά του Ουρανού (天心石) ή Υπέρτατο Γιανγκ (太阳石), όπου ο αυτοκράτορας προσευχόταν για ευνοϊκό καιρό. Κατασκευάστηκε το 1530 από τον αυτοκράτορα Τζιαντζίνγκ και επανακατασκευάστηκε το 1740.

Παραπομπές 

Πεκίνο
Ναοί
Κτίρια και κατασκευές στην Κίνα
Μνημεία Παγκόσμιας Κληρονομιάς στην Κίνα